nachdem mer eus im hotel igrichtet gah händ simer mit em auto um d'westküste vo maui gfahre. mir händ immer wieder aghalte zum schöni stränd oder ussichtspünkt go aluege. sind ächt u schöni stränd dete und es hät so guet wie kei lüüt a däne stränd. fahrt isch au u schön gsi und gäge dä schluss ischs sogar es richtigs abentür worde, wil im norde obe isch strass so schmal das nur eis auto knapp platz hät uf dä strass u es hät so guet wie kei  uswichigsmöglichkeite:S oft ischs uf dä einte siite dän au es rächts stuck abegange wil strass a dä klippe entlang gsi isch. die strasst isch vorallem rächt lang so schmal, han s'gfühl gah si höri nüm uf, aber zum glück isch eus nie es auto entgäge cho, wäns gad kei uswichgsstell gah hät sondern immer dän wän strass chli breiter gsi isch:) im nachhinein han i dän au gläse das es e one lane road isch und vo dä mietwage firma nöd so gern gseh wird wemer det dure fahrt, ez weiss i au wiso;) wo mer dän wieder i dä nächi vo eusem  hotel gsi sind hämer no en wunderschöne sunneuntergang gseh.